CSA kondig Zimbabwe en Indie wedstryde ann
KRIEKET SUID AFRIKA (CSA) het vandag die skedule van wedstryde vir die toere van Zimbabwe en Indië tydens die 2017-18 seisoen aangekondig asook die vroue reeks tussen Suid Afrika en Indië.
Soos vroeër aangekondig sal Indië drie Sunfoil Toetswedstryde, ses Momentum Eendagwedtryde en drie KFC T20 wedstryde speel. Tydens die T20 wedstryde sal die Momentum Proteas ook terselfdertyd in T20 wedstryde teen die Indiese vrouespan betrokke wees.
Zimbabwe sal 'n vierdaagse Dag/Aand Toets teen die Proteas speel. Die wedstryd benodig goedkeuring van die Internasionale Krieketraad aangesien dit 'n eerste vir die spel sal wees. Australië sal ook in vier Toetswedstryde teen die Standard Bank Proteas te staan kom.
"Ons is baie opgewonde om die vollgedige lys Internasionale wedstryde bekend te stel, wat met die eerste Sunfoil Toets teen Bangladesj begin," het die Uitvoerende Hoof van Krieket Suid Afrika, Haroon Lorgat, gesê. "Dit gaan 'n baie besige seisoen wees met beide Indië en Australië wat ons hier kom besoek. Dit gaan 'n groot toets wees vir die Standard Bank Proteas en ons ondersteuners het baie om na uit te sien."
"Die Momentum Proteas sal ook in T20 wedstryde teen Indië betrokke wees. Om albei ons mans en vroue spanne op een dag in aksie te hê gaan 'n baie spesiale geleentheid wees omdat die spel onder vroue baie gewild word."
"Ons kan nie wag vir die aksie om te begin nie," het Mnr Lorgat afgesluit.
Besprekings vir die Indiese Toer kan vanaf Maandag die 13de November gedoen word.
Proteas honger vir Toetsoorwinnings –Rabada Faf du Plessis lei Proteas in al drie formate Moeen Ali boul Engeland tot reeksoorwining Proteas sal aanhou veg- Maharaj Maharaj neem leiding om Engeland in toom te hou Du Plessis hoop Elgar se karakter inspireer kolwers Protea kolwers sal nog aanhou veg – Birrell Bavuma en Morkel weer opvolgbeurt af maar Engeland in beheer Roland-Jones en Stokes plaas Engeland in dominante posisie Ons kan steeds 'n impak maak – Rabada Cook gooi wal teen Protea naatboulers op dag